**Inés Ballester**, nada en Borriana (Castelló) o 28 de setembro de 1958, é unha xornalista e presentadora española.

Traxectoria
-----------

Licenciada en Xornalismo pola Universidade Autónoma de Barcelona, iniciou a súa carreira na Cadena SER para pasar despois ao magacín diario de Radio Nacional de España. Logo duns anos deu o salto á televisión, primeiro no centro territorial de TVE en Valencia, como xefa de programas e despois en Canal 9 e Telemadrid. Tras tres anos en Telemadrid, foi fichada en Antena 3 en 1997. En 2001 volveu a TVE onde presentou o programa matinal *Por la mañana*, xunto con Iñaki del Moral, durante seis tempadas. O programa despediuse en marzo de 2008.

Con todo, pouco despois, Ballester asume outro matinal en La 1, neste caso os fins de semana, baixo o título *El día por delante*, estreado o 24 de maio de 2008. O programa, con todo, despediuse o 2 de agosto, sen chegar aos tres meses en pantalla, tras acumular unha cota de pantalla do 11,3%, por baixo da media da cadea.

Entre xaneiro e decembro de 2010 co-presentou, xunto a Carmen Sevilla, o programa *Cine de barrio*.

Desde 2009 colabora no programa *Julia en la onda*, en Onda Cero, xunto a Julia Otero.

En outubro de 2011 incorpórase á cadea 13 TV, presentando o magazine diario *Te damos la mañana*. Un ano máis tarde estreaba o programa *Nuestro cine* na mesma cadea.

Ballester escribiu dous libros de receitas de cociña titulados *Cocina con corazón* e *Cocina con más corazón*, ambos cos editorial *Temas de hoy*, que inclúe algunhas das mellores receitas que deu no seu programa.

No verán de 2012 dáse a coñecer que Inés está a se tratar dun cancro de mama, enfermidade da que foi intervida cirurxicamente de urxencia na Fundación Jiménez Díaz.

O 18 de xaneiro de 2013 publícase que Inés contrae matrimonio por segunda vez, aínda que este extremo é desmentido por ela mesma.

Desde o 7 de xullo ao 1 de setembro de 2014 fíxose cargo de *La mañana de verano en La 1 cubrindo as vacacións de Mariló Montero.*

Desde o 2 de setembro de 2014, presenta nesa mesma cadea o espazo *Amigas y conocidas*.

Televisión
----------

* *Sucedió en Madrid* (1994-1997)
* *En Antena* (1997-1998)
* *Ver Para Creer* (1999), xunto a Liborio García
* *Sabor a verano* en Antena 3 (1999)
* *El Bus* en Antena 3 (2000)
* *Flashback* (2002)
* *Ay, mi madre* en La 1(2002)
* *Por la mañana* en La 1 (2002-2008)
* *El día por delante* (2008)
* *Cine de barrio* en La 1 (2010) co-presentadora
* *Sin ir mas lejos* en Aragón Televisión (2010- ) Colaboradora
* *Sacalalengua* en La 2 (2011)
* *Te damos la mañana* en 13 TV (2011-2012)
* *Nuestro Cine* en 13 TV (2012 - actualidade)
* *La mañana de Verano* en La 1 (2014)
* *Amigas y conocidas*, en La 1 (2014-actualidade).

Libros
------

* *Cocina con corazón* (2006). Temas de Hoy. ISBN 978-84-8460-549-2
* *Cocina con más corazón* (2006). Temas de Hoy. ISBN 978-84-8460-602-4
* *Cocina cada día con corazón* (2007). Temas de Hoy. ISBN 978-84-8460-637-6
* *Cocina cada día con corazón* (2008). Temas de Hoy. ISBN 978-84-8460-532-4

Premios
-------

* Antena de Ouro (2005), na categoría de *Televisión*, pola súa labor no programa *Por la mañana*.

Notas
-----

1. ↑  Formulatv.com. "Inés Ballester: "Si la fórmula funciona estamos seguros que otras cadenas intentarán seguirnos"". Consultado o 28 de maio de 2008.
2. ↑  El Digital Castilla La Mancha. "A crise dá un serio desgusto a esta popular presentadora". Consultado o 4 de novembro de 2008.

Véxase tamén
------------

### Ligazóns externas

* 20minutos.es*(en castelán)*

|  |  |
| --- | --- |
| Control de autoridades | 
* Wd: Q3390713
* WorldCat
* VIAF: 305863190
* BNE: XX1755315
* CANTIC: a10488789
* IMDb: nm1480598

 |